पेरिसः फ्रांस राष्ट्रपति के आखिरी चरण के चुनाव रविवार को होने हैं, लेकिन प्रत्याशियों के बीच अभी से ही जुबानी जंग बेहद निचले स्तर पर पहुंच गई है। बुधवार को टीवी पर प्रेसिडेंसियल डिबेट के दौरान घोऱ दक्षिणपंथी नेता मरीन ली पेन और मध्यमार्गीय नेता इमैनुएल मैक्रोन ने एक-दूसरे की जमकर फजीहत की।फ्रांस की अर्थव्यवस्था और आतंकवाद के खिलाफ लड़ाई को लेकर दोनों ने एक-दूसरे पर निजी हमले किए। करीब अढाई घंटे की बहस के दौरान दोनों के बीच गालीगलौज तक की नौबत आ गई। फ्रांस के इतिहास में पहली बार राष्ट्रपति चुनाव में बहस इतने निचले स्तर पर पहुंची है। यह पहला मौका था, जब मरीन और इमैनुएल ने नैतिकता की सारी सीमाएं लांघ दी।